ไม่สบายท้องใต้ซี่โครงขี้นไปถึงลำคอ ท้องเสีย กินนิดเดียวก็อิ่ม เป็นอะไรได้บ้างคะ
สวัสดีค่ะ อาการปวดบริเวณใต้ซี่โครง อิ่มเร็ว อาจเกิดจากโรคกระเพาะอาหารอักเสบ ท้องอืดจากมีน้ำหรือลืมในช่องท้อง หรือโรคจากกล้ามเนื้อหรือกระดูกอ่อนอักเสบ เยื่อหุ้มปอดอักเสบ แต่ไม่น่าจะมีเรื่องอิ่มเร็วร่วมด้วย กรณีนี้นึกถึงโรคกระเพาะอาหารอักเสบมากกว่าโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาการเช่น ปวดท้อง รู้สึกไม่สบายช่องท้องส่วนบน มีอาการท้องเฟ้อ อิ่มง่าย จุกหน้าอก แน่นท้อง เรอบ่อย อาหารไม่ย่อย หรือรู้สึกคลื่นไส้หลังการรับประทานอาหาร ไม่มีความอยากอาหารการรักษาเน้นที่การปรับพฤติกรรมเช่น ควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ในบางคนอาจเป็นพวกอาหารเผ็ด อาหารรสจัด หรือน้ำอัดลม หากรับประทานของเย็นๆแล้วไม่มีอาการอะไร ก็สามารถรับประทานต่อไปได้ค่ะ ร่วมกับการรับประทานยาลดกรดในกระเพาะภายใต้การดูแลของแพทย์